user
Suojaako kumisaapas salamaniskulta?
assistant
Suoran salamaniskun tapauksessa, saapas ei estä virran kulkua eli salaman iskemistä. Tapauksessa jossa salaman iskee lähistölle, maahan syntyy ns. askeljännite joka on huomattavasti heikkojännitteisempää kuin suora salamanisku, jolloin saappaista voi olla hyötyä.

Jos salama iskee ihmiseen, se on raivannut itselleen ehkä 5 km pituisen purkauskanavan, joka päättyy esim. ihmisen päälakeen. Miten salaman sähkövirta käyttäytyy kehossa? Jos virta on heikkoa, se kulkee tasaisesti jakautuneena kehon läpi. Voimakkaampi virta purkautuu myös osittain ihon pintaa pitkin, ja vielä voimakkaampi "lyö yli" kehon ulkopuolella ilmassa. Kehon sisällä kulkeva virta on vaarallisinta kahdessa kohdassa: aivojen hengityskeskuksessa ja sydämessä.

Kun vastaan tulee saapas, sen ylittäminen pinta- tai ylilyöntipurkauksella on helppoa salamalle, joka on jo selvinnyt 5 km matkasta. Saapas ei estä virran kulkua eli salaman iskemistä.

Periaatteessa voi ajatella, että saapas vastustaa kehon sisällä kulkevaa virtaa niin, että pintapurkaus muodostuu nopeammin ja sisäinen virta ehtii tehdä vähemmän vahinkoa. Toistaiseksi ei ole kokeellista näyttöä siitä, että tämä ero olisi käytännössä tarpeeksi suuri ollakseen merkityksellinen. On kuitenkin havaittu (nukkekokeilla), että jos kaksi henkilöä, joista toisella on saappaat, ovat iskupaikkaa etsivän esisalaman suhteen täsmälleen samalla "hollilla", uhriksi joutuu todennäköisemmin saappaaton. Käytännössä näin kriittistä valintatilannetta tuskin esiintyy, ja voidaan sanoa, että ukonlyömäksi joutuu yhtä hyvin saappaat jalassa kuin ilman.

Toisaalta jos salama lyö lähistölle, maahan syntyy ns. askeljännite, jolloin erillään olevat jalat joutuvat eri jännitteisiin ja sähkövirtaa ohjautuu kehoon. Askeljännite on paljon pienempi kuin suoran iskun aiheuttama, ja sitä vastaan saappaista voi olla hyötyä (kuten tavallisen verkkojännitteenkin tapauksessa).